ms en id ms en ms fi id id ms de en id en id pt id en id km id en id ms en ms en id en ms en en ms ms pt ms id id ms id id ms id ms ms ms km en id en en ms km en km ms ms ms ms fr ms ms km en km id km id ms en
Portal Rasmi Pejabat KDYMM Sultan Terengganu
PEJABAT KEBAWAH DULI YANG MAHA MULIA
OFFICE OF HIS ROYAL HIGHNESS THE SULTAN OF TERENGGANU
ANAKANDA SULTAN MIZAN SANTUNI MANGSA BANJIR DI KEMAMAN, DUNGUN
KEMAMAN, 9 JANUARI 2021 : Yang Dipertuan Muda Terengganu, Tengku Muhammad Ismail Sultan Mizan Zainal Abidin hari ini berkenan mencemar duli menyantuni mangsa banjir di daerah ini dan Dungun.
Keberangkatan baginda diiringi kekanda dan adindanya, Tengku Nadhirah Zahrah, Tengku Muhammad Mua’az dan Tengku Fatimatuz Zahra’.
Baginda yang tiba kira-kira pukul 11.15 pagi melawat pusat pemindahan sementara (PPS) di Dewan Berlian, Majlis Perbandaran Kemaman (MPK) di sini yang menempatkan seramai 528 mangsa banjir.
Tengku Muhammad Ismail bersama kekanda dan adindanya turut meluangkan masa beramah mesra dengan beberapa penduduk yang terjejas bah sebelum mengurniakan sumbangan makanan dan keperluan harian.
Selain PPS Dewan Berlian MPK itu, kesemua anakanda Sultan Terengganu turut berkenan berangkat ke tiga PPS lain di daerah ini iaitu di Sekolah Kebangsaan (SK) Seri Iman yang menempatkan 339 keluarga, Sekolah Menengah Agama (SMA) Al Falah (165 keluarga) dan SK Chukai (185 keluarga).
Yang hadir sama, Pengerusi Jawatankuasa Kebajikan, Pembangunan Wanita dan Keluarga negeri, Hanafiah Mat merangkap Ahli Dewan Undangan Negeri (ADUN) Chukai di samping Pegawai Daerah Kemaman, Mohd. Sophian Abu Bakar.
Baginda bersama kekanda dan adindanya kemudian berangkat ke dua lagi PPS di Dungun iaitu PPS Kampung Pasir Raja dan PPS Kampung Jongok Batu.
SUMBER : UTUSAN MALAYSIA
UMAT ISLAM BERSATU HADAPI MUSUH ISLAM - TITAH SULTAN MIZAN
Sultan Terengganu, Sultan Mizan Zainal Abidin berkenan menyampaikan hadiah kepada Johan Pertandingan Qari.
Sultan Terengganu, Sultan Mizan Zainal Abidin berkenan menyampaikan hadiah kepada Johan Pertandingan Qari.
BESUT, 24 Januari 2020- Sultan Terengganu, Sultan Mizan Zainal Abidin menyeru seluruh masyarakat di negeri itu bersatu padu bagi menggagalkan usaha musuh yang cuba memporak-perandakan kedudukan Islam sejak akhir-akhir ini.
Baginda bertitah, pelbagai cara dilakukan oleh pihak yang tidak bertanggungjawab untuk melemahkan pegangan umat Islam dalam menjadikan al-Quran sebagai acuan kehidupan.
"Golongan ini bertindak dengan melakukan pencemaran budaya, membangkitkan isu keagamaan, penyebaran fitnah sama ada melalui media massa dan alam siber.
"Mereka turut mempertikaikan kedudukan Islam dalam Perlembagaan, peranan mahkamah syariah dan bidang kuasa Raja sebagai ketua agama dan adat istiadat Melayu serta kewujudan dan peranan institusi keagamaan di negara ini," titah baginda.
Baginda bertitah demikian pada Majlis Perasmian Penutup Tilawah Al-Quran Peringkat Negeri Terengganu Tahun 1441H/2020M, di Dewan Merdeka, Kota Putera Square, Kampung Raja di sini semalam.
Turut berangkat, Sultanah Terengganu, Sultanah Nur Zahirah.
Hadir sama, Menteri Besar, Dato' Seri Dr Ahmad Samsuri Mokhtar, Setiausaha Kerajaan Terengganu, Dato' Zahari Md Azahar serta Ahli-Ahli Majlis Mesyuarat Kerajaan Negeri (AMMKN).
Sultan Mizan turut bertitah kepada semua rakyat agar menghargai jasa dan pengorbanan guru-guru al-Quran dalam mendidik anak bangsa menjadi generasi yang celik dan memahami kalam Allah.
"Peranan golongan qari dan qariah, ahli taranum dan guru-guru al-Quran amat berkait rapat dengan pembinaan masyarakat.
"Mereka memainkan peranan penting sejak dahulu sehingga kini dan merupakan tenaga perubahan yang menjadikan masyarakat Terengganu tinggi akhlaknya.
"Catatan telah mengambarkan bahawa masyarakat Terengganu pada zaman dahulu telah khatam al-Quran sebelum umur akil baligh," titah baginda lagi.
ANAKANDA SULTAN MIZAN SANTUNI MANGSA BANJIR
UMAT ISLAM BERSATU HADAPI MUSUH ISLAM
HUBUNGI KAMI / CONTACT US
PEJABAT KEBAWAH DULI YANG MAHA MULIA SULTAN TERENGGANU
OFFICE OF HIS ROYAL HIGHNESS THE SULTAN OF TERENGGANU
Telefon/Phone : +609-621 6000
Faks/Fax            : +609-621 6116
Hakcipta Terpelihara © 2022 Pejabat KDYMM Sultan Terengganu. Paparan terbaik dalam Google Chrome, Mozilla Firefox. Resolusi 1024 x 768
Copyright © 2022 Office of HRH The Sultan of Terengganu. Best viewed using Google Chrome, Mozilla Firefox. Resolution 1024 x 768
Terma Penggunaan | Dasar Keselamatan | Penafian dan Dasar Privasi |
Tarikh Kemaskini / Last Update : 26/08/2022